મુંબઈના વાનખેડે સ્ટેડિયમમાં ટીમ ઇન્ડિયા ભરપૂર આત્મવિશ્વાસ સાથે મેદાનમાં ઊતરી છે. આ એ જ વાનખેડે સ્ટેડિયમ છે, જેનો ઇિતહાસ ઈંગ્લેન્ડની સાથે છે. ૨૦૧૨ના ગત પ્રવાસ દરમિયાન મહેમાન ટીમ અમદાવાદ ખાતે રમાયેલી પ્રથમ ટેસ્ટ હારીને મુંબઈ આવી હતી અને મુંબઈમાં રમાયેલી બીજી ટેસ્ટમાં ઈંગ્લેન્ડે દસ વિકેટે જીત હાંસલ કરી હતી અને ત્યાર બાદ તેણે કોલકાતા ખાતેની વધુ એક ટેસ્ટ જીતી લઈને શ્રેણી પોતાના નામે કરી લીધી હતી.